CELEX: 32018D1790
Language: sl
Date: 2018-11-16 00:00:00
Title: Izvedbeni sklep Komisije (EU) 2018/1790 z dne 16. novembra 2018 o razveljavitvi Odločbe 2002/623/ES o navodilih za oceno tveganja gensko spremenjenih organizmov za okolje (notificirano pod dokumentarno številko C(2018) 7513) (Besedilo velja za EGP.)

20.11.2018   
               
               
                  SL
               
               
                  Uradni list Evropske unije
               
               
                  L 293/32
               
            
         IZVEDBENI SKLEP KOMISIJE (EU) 2018/1790
         z dne 16. novembra 2018
         o razveljavitvi Odločbe 2002/623/ES o navodilih za oceno tveganja gensko spremenjenih organizmov za okolje
         
            
               (notificirano pod dokumentarno številko C(2018) 7513)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (1) ter zlasti prvega odstavka Priloge II k Direktivi,
         ob upoštevanju naslednjega:
         
                     (1)
                  
                  
                     Odločba Komisije 2002/623/ES (2) je določila navodila glede ciljev, elementov, splošnih načel in metodologije ocene tveganja za okolje iz Priloge II k Direktivi 2001/18/ES.
                  
               
                     (2)
                  
                  
                     Evropska agencija za varnost hrane (v nadaljnjem besedilu: EFSA) in Evropska agencija za zdravila (v nadaljnjem besedilu: EMA) sta sprejeli novejše in podrobnejše dokumente s smernicami o oceni tveganja gensko spremenjenih organizmov (v nadaljnjem besedilu: GSO) za okolje, ki vsebujejo obširna dodatna pojasnila glede izvajanja Priloge II k Direktivi 2001/18/ES. Zaradi sprejetja navedenih podrobnejših dokumentov s smernicami je Odločba 2002/623/ES sčasoma izgubila dodano vrednost.
                  
               
                     (3)
                  
                  
                     Direktiva Komisije (EU) 2018/350 (3), ki je spremenila Direktivo 2001/18/ES, je posodobila Prilogo II k Direktivi 2001/18/ES z vključitvijo in nadgradnjo strožjih smernic EFSA o oceni tveganja gensko spremenjenih rastlin za okolje, sprejetih oktobra 2010 (4), ob upoštevanju, da se Priloga II nanaša na vse GSO in ne zgolj na gensko spremenjene rastline. Odločba 2002/623/ES je bila podlaga za pripravo smernic EFSA. Zaradi navedenega so določbe Priloge II k Direktivi 2001/18/ES zdaj podrobnejše in navodila iz Odločbe 2002/623/ES niso več potrebna.
                  
               
                     (4)
                  
                  
                     Odločbo 2002/623/ES bi bilo zato treba razveljaviti.
                  
               
                     (5)
                  
                  
                     Odločbo 2002/623/ES bi bilo treba razveljaviti tudi zaradi poenostavitve, da bi se zmanjšalo število dokumentov s smernicami, ki jih morajo nosilci dejavnosti in pristojni organi upoštevati pri izvajanju ocene tveganja za okolje v skladu s Prilogo II k Direktivi 2001/18/ES.
                  
               
                     (6)
                  
                  
                     Ukrepi, določeni s tem sklepom, so v skladu z mnenjem odbora, ustanovljenega na podlagi člena 30(1) Direktive 2001/18/ES –
                  
               SPREJELA NASLEDNJI SKLEP:
         
            Člen 1
            Odločba 2002/623/ES se razveljavi.
         
         
            Člen 2
            Ta sklep je naslovljen na države članice.
         
         
            V Bruslju, 16. novembra 2018
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 106, 17.4.2001, str. 1.
         
            (2)  Odločba Komisije 2002/623/ES z dne 24. julija 2002 o navodilih za dopolnitev Priloge II k Direktivi 2001/18/ES Evropskega parlamenta in Sveta o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (UL L 200, 30.7.2002, str. 22).
         
            (3)  Direktiva Komisije (EU) 2018/350 z dne 8. marca 2018 o spremembi Direktive 2001/18/ES Evropskega parlamenta in Sveta v zvezi z oceno tveganja gensko spremenjenih organizmov za okolje (UL L 67, 9.3.2018, str. 30).
         
            (4)  Odbor EFSA za gensko spremenjene organizme (GSO); Smernice o oceni tveganja gensko spremenjenih rastlin za okolje (Guidance on the environmental risk assessment of genetically modified plants). EFSA Journal 2010;8(11):1879 [111 str.]. doi:10.2903/j.efsa.2010.1879.